ครม.ตั้ง "นพ.ทวีศิลป์ วิษณุโยธิน" นั่งบอร์ดธนาคารออมสิน
ครม.อนุมัติตั้ง "นพ.ทวีศิลป์ วิษณุโยธิน" เป็นกรรมการธนาคารออมสิน ตามที่รมว.คลังเสนอ
3 พ.ค. 2565

รายงานข่าวจากทำเนียบรัฐบาล เปิดเผยว่า คณะรัฐมนตรี (ครม.) มีมติอนุมัติตามที่ รมว.คลังเสนอ ให้คณะกรรมการธนาคารออมสินมีจำนวนเกิน 11 คน แต่ไม่เกิน 15 คน (นับรวมประธานกรรมการ และกรรมการอื่นที่คณะรัฐมนตรีแต่งตั้ง และผู้อำนวยการธนาคารออมสิน ซึ่งเป็นกรรมการโดยตำแหน่ง) ตามมาตรา 6 วรรคสอง แห่ง พ.ร.บ. คุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518 และที่แก้ไขเพิ่มเติม และแต่งตั้งกรรมการอื่นในคณะกรรมการธนาคารออมสิน เพิ่มเติม จำนวน 4 คน ดังนี้1. ผู้ช่วยศาสตราจารย์อนามัย ดำเนตร2. นายวิษณุ ตัณฑวิรุฬห์3. นายรังสรรค์ ธรรมมณีวงศ์4. นพ.ทวีศิลป์ วิษณุโยธินทั้งนี้ ตั้งแต่วันที่ 3 พฤษภาคม 2565 เป็นต้นไป โดยผู้ได้รับแต่งตั้งให้ดำรงตำแหน่งเป็นกรรมการเพิ่มขึ้น อยู่ในตำแหน่งเท่ากับวาระที่เหลืออยู่ของกรรมการซึ่งได้แต่งตั้งไว้แล้ว